няма икономическа обосновка за налагането на антидъмпингови мерки. Основното безпокойство беше свързано с наличието на доставки за стоманодобивния сектор. Те заявиха, че промишлеността на Съюза никога не е осигурявала повече от 42 % от видимото потребление в Съюза.
 (298)
 Освен това те заявиха, че данните за капацитета, публикувани от един от производителите от Съюза, показват само ограничено количество свободен капацитет. Поради това би било много спорно дали промишлеността на Съюза ще бъде в състояние да снабдява ползвателите, ако върху китайския внос бъдат наложени антидъмпингови мита.
 (299)
 Освен това те твърдят, че не съществува алтернативен източник, който би могъл да замени китайските обеми, и че в Съюза вече са наложени мита върху вноса от Китай.
 (300)
 В това отношение промишлеността на Съюза заяви, че не поставя под въпрос това, че е редно да има различни източници на доставки, при условие че вносът е на справедливи цени. Засега обаче вносът от КНР се осъществява на вредоносни равнища, които застрашават производството в Съюза.
 (301)
 По отношение на източниците на доставки Комисията заключи, че понастоящем съществуват няколко източника на доставки, включително производителите от Съюза, които разполагат с достатъчно свободен капацитет, и вносът от Китай, Бразилия и Аржентина. Не е в интерес на Съюза обаче да се продължи да се позволява на дъмпинговия китайски внос да застрашава съществуването на отрасъла на Съюза за производство на калциев силицид, който традиционно снабдява голяма част от пазара на Съюза. При липсата на мерки, за стоманодобивната промишленост очевидно ще възникнат проблеми с доставките, тъй като производството в Съюза може да престане да бъде възможно.
 (302)
 Комисията също така разгледа възможното финансово въздействие върху стоманодобивната промишленост на евентуални мерки, ако такива бъдат наложени. Според жалбоподателя възстановяването на справедливите пазарни условия не би довело до непропорционални разходи за промишлеността надолу по веригата. Информацията в отговора на AFV Acciaierie Beltrame S.p.A. показва, че закупуването на калциев силицид представлява много малък процент от неговите разходи (по-малко от 0,5 %). Следователно налагането на мерки върху стоманодобивната промишленост ще има незначително финансово въздействие върху промишлеността.
 7.4. Заключение относно интереса на Съюза
 (303)
 Въз основа на гореизложеното Комисията стигна до заключението, че на този етап от разследването не са налице наложителни причини да се счита, че налагането на мерки върху вноса на калциев силицид с произход от засегнатата държава не е в интерес на Съюза.
 8. ВРЕМЕННИ АНТИДЪМПИНГОВИ МЕРКИ
 (304)
 Въз основа на направените от Комисията временни заключения по отношение на дъмпинга, вредата, причинно-следствената връзка и интереса на Съюза следва да бъдат наложени временни мерки, за да се предотврати по-нататъшното нанасяне на вреда на промишлеността на Съюза от дъмпинговия внос.
 (305)
 Върху вноса на калциев силицид с произход от засегнатата държава следва да бъдат наложени временни антидъмпингови мерки в съответствие с правилото за по-ниско мито, предвидено в член 7, параграф 2 от основния регламент. Комисията сравни маржовете на занижаване на цените и дъмпинговите маржове, както е посочено в съображение 275 по-горе. Размерът на митата бе определен на равнището на по-ниската от двете стойности — дъмпинговия марж и маржа на занижаване на цените.
 (306)
 Въз основа на